III. évf. 40. szám **Évközi 26. vasárnap** 2016. szeptember 25.

Szent Mihály arkangyal, védelmezz minket a küzdelemben; a sátán gonosz kísértései ellen légy oltalmunk! Esedezve kérjük: „Parancsoljon neki az Isten!” Te pedig, mennyei seregek vezére, a sátánt és a többi gonosz szellemet, akik a lelkek vesztére körüljárnak a világban, Isten erejével taszítsd vissza a kárhozat helyére! Ámen.

HIRDETÉSEK

**Nagymaros- Katolikus Ifjúsági Találkozó**

Idén október 1-jén, szombaton kerül megrendezésre az őszi Nagymarosi Találkozó. A mottó és egyben a téma: Áldott légy! A találkozó fő előadását Nobilis Márió atya tartja; szentmisét celebrál Beer Miklós váci megyéspüspök atya. Zenei szolgálat: Imperfectum együttesé, valamint Silye Jenő és Barátai.

Programok: 09:00 Közös reggeli ima az Imperfectum zenekar vezetésével 10:00 Főelőadás- Nobilis Márió atya, szentségimádás 12:00 Fakultációk 13:30 Ebédszünet, idő a személyes találkozásokra 15:30 Énekpróba a Szentmisére 16:00 Szentmise- főcelebráns: Beer Miklós püspök atya 18:00 Éneklés Sillye Jenővel és barátaival

Egy acsai nagymama beteg unokájával műanyag kupakokat gyűjt. Kérjük a Kedves Testvéreket, ne dobják ki a palackok kupakját, hanem gyűjtsék össze a beteg kisfiú számára! A kupakokat a Szent Miklós Közösségi Házban adhatják le hétköznapokon 10:00-15:00 között. *Nemecz Mihályné, Acsa, Dózsa György út 1. 06 30/975 74 38*

Még az Irgalmasság évében szeretnénk Szeretetmenü étkeztetést indítani Becskén és Nógrádkövesden is. Várjuk önkéntesek jelentkezését, akik ebben szívesen segítenének.

Több templomunkban mutatkozik jelenleg hiány a liturgikus felszerelésekben (ampolna, lavábó edény, szenteltvízhintő, gyertyatartók, szertartáskönyvek stb.) Ezért a következő vasárnapokon ezen eszközök beszerzésére gyűjtünk a perselyadományokból, melyeket aztán ünnepélyesen veszünk használatba. Isten fizesse meg mindenki legkisebb hozzájárulását is! Bercelen a 6. csoport takarít.

2016.09.26. H 12:00 Déli harangszó a nógrádkövesdi Szent Mihály Templomból a Kossuth Rádióban

 17:00 Szentmise a Berceli Templomban *+Kökény Imréért, feleségéért, és összes elhunyt hozzátartozójuk lelki üdvéért*

2016.09.27. K 18:00 *Vetített képes oratórium a teremtett világról Toldi Éva tanár, újságíró előadásában-Vácon a Credo-házban*

2016.09.28. Sz 18:00 Szentségimádás a Berceli Templomban

 19:15 Szentmise a Berceli Templomban *+Csordás Emmánuel Lázár Gábriel*

2016.09.29. Cs 17:00 Búcsúi Szentmise a Nógrádkövesdi Templomban

 18:00 Filmklub, Guttmann: egy kivételes ember életrajzi film a paralimpia kezdeteiről

2016.09.30 P17:00 A Galgagutai Templom szentelése (Főcelebráns: Dr. Beer Miklós a Váci Egyházmegye megyéspüspöke), utána agapé A templomszentelésre buszt indítunk a testvértelepülésekről. Vegyünk minél nagyobb számban részt ezen az ünnepen.

2016.10.01. Sz 8:00 Indulás busszal Bercelről a Nagymarosi Ifjúsági Találkozóra

 17:00 Szentmise a Berceli Templomban

 18:00 Szentmise a Vanyarci Templomban

**2016.10.02. V** **8:30 Szentmise a Berceli Templomban,** Terménybetakakrítási ünnepség

**\*NB!!! 9:00 Igeliturgia a Szécsénkei Templomban**

 **10:30 Szentmise a Galgagutai Templomban,** Terménybetakarítási ünnepség

 **10:30 Igeliturgia a Becskei Templomban**

 **12:00 Búcsúi Szentmise a Nógrádkövesdi Templomban,** Terménybetakarítási ünnepség A búcsúra buszt indítunk a testvértelepülésekről, illetve a miserendet úgy alakítottuk, hogy mindenki részt tudjon venni a búcsún. Buzdítjuk a kedves testvéreket a részvételre. **2016.10.02-án a Déli harangszó a Kossuth Rádióban a Nógrádkövesdi Templomból lesz közvetítve.** III. Kallixtus pápa 1456.06.29-én Szent Péter és Pál apostolok ünnepén az egész világon elrendelte a déli harangszót, és az imát a „Cum his superioribus annis” imádságok bullájával. Ez a nap plébániatemplomunk búcsúja is. V. Miklós, III. Kallixtus és II. Pius pápa szavait idézve: „Magyarország: a kereszténység védőpajzsa.” („Hungaria: antemurale christianitatis!”) Ennek a kijelentésnek a hátterében a fenyegető Oszmán Birodalommal szembeni hősies helytállásunk, Hunyadi János és Kapisztrán Szent János közreműködésével a Nándorfehérvárnál a kereszténységért vért ontott magyar katonák kitartó hite áll. 2016.10.02-án Magyarországon népszavazás, melynek kérdése: „Akarja-e, hogy az Európai Unió az Országgyűlés hozzájárulása nélkül is előírhassa nem magyar állampolgárok Magyarországra történő kötelező betelepítését?” Európa ma is nagy veszélyben van, fenyegeti a közöny. Robert Schuman az Európai Unió alapítóját idézve: „Európa vagy keresztény lesz, vagy **nem** lesz.” Ezt hirdeti az Európai Unió 12 csillagból álló zászlaja, mely a Szűzanya 12 csillagból álló koszorújára lett mintázva. Amennyiben nem vesszük komolyan keresztény hitünket, a ma ismert Európa megszűnik létezni. Imára buzdítunk ezért minden magyart ezen a napon. Fenyeget a közöny, mert **nem** veszünk tudomást a keresztényüldözésről, amely az iszlám országokban már hatalmas méreteket öltött, és a terrorizmus által Európába is be akar férkőzni. Ezért **nem** elfogadható, hogy a határaink tiszteletben tartása nélkül bárki beférkőzzön hazánkba. Fenyeget a közöny, ha **nem** segítünk hazájukban üldözött keresztény testvéreinknek. Buzdítunk mindenkit az imára, és felelős döntéssel mondjunk **nem**et a közönyre, a kísértésre és a szeretetlenségre.

 15:00 Keresztút a Berceli Kálváriánál (Szeretettel várunk mindenkit!)

2016.10.6-8. Szorgos ősz, 72 óra kompromisszumok nélkül (Várjuk idősek, betegek, rászorulók jelentkezését, akik szívesen vesznek segítséget, illetve önkéntesek jelentkezését is várjuk, hogy az irgalmasság évében tevékenyen tudjunk segíteni közösségeinkben.)

2016.10.8. Sz 20:00 Jótékonysági Egyházközségi Szüreti Bál Bercelen (Az adományokból a Nógrádkövesdi Szent Mihály Templom tetőfelújítását támogatjuk.)

1016.11.20.Cs 10:00 Az Irgalmasság Évének ünnepélyes lezárása a Váci Székesegyházban

\*NB jelentése*: latin* nota bene *a.m.* Figyelj a következőre! Jól jegyezd meg!

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005